[{"text_idx": "#000003", "text": "Olime eile o\u0303htul juba va\u0308ikeste poistega magama sa\u0308ttinud, kui kostus ukse tagant la\u0308bi hammaste vihane sisin. See oli Annabel."}, {"text_idx": "#000004", "text": "Annabel: \u201cKas ma ei vo\u0303i magama ka minna vo\u0303i?\u201d"}, {"text_idx": "#000006", "text": "Annabel: \u201cNojah, ma siis ei la\u0308he magama!\u201d"}, {"text_idx": "#000008", "text": "Mingi vahe olid siin lapsed nagu keldrikakandid ja istusid ainult toas, nu\u0308u\u0308d on Sassil ja\u0308lle hoog peale tulnud ja pakib ennast ikka ja ja\u0308lle o\u0303ue minema. Sai siis talle see kohutav kahene ka kaasa surutud. Albert oli nii rahul ja o\u0303nnelik, lo\u0303puks ei tahtnud tuppa tulla. Nad said Sassiga nii kenasti kahekesi toimetatud, kuid mingi hetk see kohutav kahene va\u0308sis ja pistis selili lumel ro\u0308o\u0308kima. O\u0303nneks ma\u0308rkasin seda aknast ja tassisin ta va\u0308gisi tuppa. Minu pa\u0308rast vo\u0303iks ta seal selili ro\u0308o\u0308kida ja iseendast u\u0308le saada, aga naabrite pa\u0308rast tuleb minna ja sekkuda... Pa\u0308rast kutsutakse lastekaitse kaela, et lasen (!) lapsel o\u0303ues ro\u0308o\u0308kida, et olen hoolimatu. Mine sa inimesi tea. Tiina, ma ei pidanud teid silmas! Ja Jane, teid ilmselt u\u0308u\u0308rgamine ei ha\u0308iri. Mind ennast ka ei ha\u0308iri paljud asjad. Lihtsalt ajaga on nii la\u0308inud, endal on lihtsalt kergem, kui iga asja peale ei reageeri. Oluline tuleb muidugi ebaolulisest eristada."}, {"text_idx": "#000009", "text": "Sass lasteaias ei ka\u0308i, aga kooli peab ta ju su\u0308gisel ometi minema. Sass armastab numbreid, aga ta\u0308hti po\u0303lgab. Meil oli kokkulepe, et kui selle so\u0303na kokku loeb, siis saab konsooliga ma\u0308ngida. Luges siis va\u0308? Luges ta mul jeeeee. Eilsest saati loed... Nutab ja loeb. Lo\u0303puks la\u0308ks hoopis minul su\u0308da haledaks ja lubasin tal ikka ma\u0308ngida. Ta\u0308hti tunneb, aga kokku \u201claulda\u201d so\u0303nu ei taha, eks neid segavaid faktoreid ole ka siin ko\u0303vasti. Na\u0308iteks Hagen, kes karjub vahetpidamata \u201cemme, anna, emme, anna, emme, emme...\u201d Hagenil on juures so\u0303nad veel: tuttu, aita\u0308h. Ja ta kriiskab nagu metsaline."}, {"text_idx": "#000010", "text": "Just praegu ku\u0308sis Alexander, mida ta\u0308hendab \u201cskorbuut\u201d. Vaat sulle poissi, ta\u0308htede vastu huvi ei tunne, aga tahab teada, mida ta\u0308hendab skorbuut..."}]